ai4bharat/Pralekha huggingface dataset:
پیٹرولیم اور قدرتی گیس کی وزارت
جناب دھرمیندر پردھان نے او ایم سی حکام سے پی ایم یو وائی مستفدین کے لیے مفت سلینڈروں کی تقسیم میں تیزی لانے کی اپیل کی
پٹرولیم اور قدرتی گیس اور اسپات کی وزارت کے وزیر جناب دھرمیندرپردھان نے ایل پی جی سلینڈروں کی سپلائی سیریز کے تمام مستفدین سے اپیل کی ہے کہ وہ پی ایم یو وائی مستفدین کے لیے مفت سلینڈروں کی تقسیم تیزی لانے کے لیے پوری لگن کے ساتھ اور منظم تریقے سے کام کریں۔ پردھان منتری غریب کلیان پیکج کے تحت آئندہ تین ماہ میں آٹھ کروڑ پی ایم یو وائی مستفدین ، تین مفت سلینڈر حاصل کرنے کے اہل ہیں۔ ملک بھر میں تیل مارکٹنگ کمپنیوں  کے ضلع نوڈل افسران  کے ساتھ ایک ویڈیو کانفرنس میں جناب دھرمیندرپردھان نے آج کہا کہ کووڈ-19 اور لاک ڈاون کی وجہ سے پیدا شدہ اس طرح کے غیر مثالی بحران کے دوران حکومت نے غریبوں کے لیے ایک راحت پیکج فراہم کیا ہے اور مفت گیس سلینڈر اس کا ایک عنصر ہے۔ انہوں نے کہا کہ اپریل کے تین شروعاتی ہفتوں میں تقریبا 40 فیصد مستفدین کو ان کا سلینڈر مل چکا ہے۔ جس سے پتہ چلتا ہے کہ ہدف کے حصول کی سمت میں سلینڈر بکنگ اور تقسیم کے رفتار میں زبردشت اضافہ ہوا ہے ۔ انہوں نے ضلع نوڈل افسران سے ہترین پریکٹیس کو اپنانے ، ہدف شدہ اسکیم کے مطابق کام کرنے اور ان کی کوششوں کی حوصلہ افزائی کی اپیل کی۔ جناب دھرمیندر پردھان نے کہا کہ گھر پر سلینڈر مہیا کرانے کی سمت میں کوئی سمجھوتہ نہیں کیا جانا چاہئے اور آگاہ کیا کہ اضافی چارج اصولنے جیسی کسی قسم کی شکایت نہیں انئی چاہئے ۔ انہوں نے کہا کہ پی ایم یو وائی مستفدین کو اولین ترجیح دی گئی ہے، لیکن اس سے دیگر باقاعدہ گاہکوں کے لیے سپلائی متاثر نہیں ہونے چاہئے۔ انہوں نے ضلع نوڈل افسران سے صحت سے متعلق تمام احتیاطوں کو برتنے ، لاک ڈاون کے لیے وزارت داخلہ کی ہدایات پر عمل کرنے اور آروگیہ سیتو ایپ کے بارے میں لوگوں میں بیدرای پھیلانے کی بھی اپیل کی۔
بات چیت کے دوران ضلع نوڈل افسران نے بتایا کہ انہوں نے لوگوں تک پہنچنے ، صارفین کو ان کے کھاتے سے پیسے نکانے اور سلینڈر بک کرنے میں مدد کرنے کے لیے جدید نظریات کا سہارا لیا ہے۔ وہ لوگوں کو اس اسکیم اور اس کے عمل کے بارے میں اپنی کوششوں کے لیے لچیلے اوقات کا سہارا لے رہے ہیں اور کیرانہ اسٹورس اور ضلع انتظامیہ سے مدد حاصل کر رہے ہیں۔ ان میں سے کئی لوگوں نے بتایا کہ انہوں نے اجتماعی طور سے پی ایم کیئر فنڈ میں تعاون دیا ہے اور آروگیہ ستیو ایپ کی تشہیر بھی کر رہے ہیں۔
مرکزی وزیر جناب دھرمیندرپردھان نے بہار کے سپول میں لٹیئروں کے ذریعے حملہ کئے جانے کے واقعہ میں ایک ایل پی جی ڈیلوری بوائے کی موت پر دکھ کا اظہار کیا۔ میٹنگ شروع ہونے سے پہلے مرحوم کی روح کے سکون کے لیے ایک منٹ کا مون رکھ کر دعا کی گئی۔ انہوں نے متعلقہ افسران کو یہ بھی یقینی بنانے کی ہدایت دی کہ اس کے کنبے کا خیال رکھا جائے اور انہیں تمام طرح کی راحت فراہم کی جائے۔
مواصلات اور اطلاعاتی ٹیکنالوجی کی وزارت
ٹی سی آئی ایل نے سال 21-2020 ء میں ٹیکس کی ادائیگی کے بعد بالترتیب 17492.90 ملین روپئے اور 527.70 ملین روپئے کا محصول اور منافع حاصل کیا
ٹیلی کوم محکمے کو 211.10 ملین روپئے کے منافع کی ادائیگی کی
نئی دلّی ، 31 دسمبر / ٹیلی کمیونی کیشنز کنسٹلٹنس انڈیا لمیٹیڈ  کے چیئرمین اور مینجنگ ڈائریکٹر جناب سنجیو کمار نے محکمۂ ٹیلی مواصلات کے چیئرمین ڈی سی سی اور سکریٹری جناب کے راجا رمن کو 211.10 ملین روپئے کا منافع کا چیک پیش کیا ۔
اپنے قیام کے وقت سے ہی ٹی سی آئی ایل مسلسل منافع کمانے والی کمپنی رہی ہے ۔ ٹی سی آئی ایل نے 21-2020 ء تک حکومت کو 2678.60 ملین روپئے کا منافع دیا ۔ اس کمپنی میں حکومت کی ابتدائی سرمایہ کاری 3 ملین روپئے تھی ۔ 16-2015 ء کے دوران مزید 160 ملین روپئے کی سرمایہ کاری کی گئی تھی ۔ کمپنی کا 31 مارچ ، 2021 ء کو گروپ اور اسٹینڈ الون نیٹ وَرتھ بالترتیب 9595.1 ملین روپئے اور 6111 ملین روپئے تھا ۔
21-2020 ء میں ٹی سی آئی ایل نے ٹیکس کی ادائیگی کے بعد بالترتیب 17492.90 ملین روپئے اور 527.70 ملین روپئے کا اسٹینڈ الون محصول اور منافع حاصل کیا ۔
ٹی سی آئی ایل کا قیام اگست ، 1978 ء میں وزارتِ مواصلات کے محکمۂ ٹیلی مواصلات کے تحت منی رتن زمرہ – I کمپنی کی شکل میں عمل میں آیا تھا ۔ بھارت سرکار کے پاس ، اِس کا 100 فی صد شیئر ہے ۔ ٹی سی آئی ایل ایک نمایاں انجینئرنگ اور کنسلنٹنسی کمپنی ہے ۔ ٹی سی آئی ایل بھارت اور بھارت سے باہر ٹیلی مواصلات ، آئی ٹی اور سول کنسٹرکشن کے شعبوں سے متعلق سبھی طرح کے پروجیکٹوں پر کام کرتی ہے ۔ ٹی سی آئی ایل نے 70 سے زیادہ ملکوں میں متعدد پروجیکٹوں کو پایۂ تکمیل تک پہنچایا ہے ۔
بیرونِ ملک یہ کمپنی کویت ، سعودی عرب ، عمان ، ماریشس ، نیپال وغیرہ میں کام کرتی ہے ۔ کمپنی کی یہ سرگرمیاں پین افریقہ ای – وِدیا بھارتی اور آروگیہ بھارتی پروجیکٹ کے علاوہ ہے ، جو 15 سے زیادہ افریقی ملکوں میں چل رہے ہیں اور مزید افریقی ممالک ، اِس میں شامل ہونے والے ہیں ۔
کمپنی بھارت سرکار کے متعدد با وقار پروجیکٹوں پر بھی عمل در آمد کر رہی ہے ، جن میں محکمۂ ڈاک ، دفاع ، نیوی او ایف سی پروجیکٹس ، اے پی ایس ایف ایل ، تلنگانہ فائبر ، بی بی این ایل - وی ایس اے ٹی اور ایکلویہ اسکول کے لئے دیہی آئی سی ٹی پروجیکٹ شامل ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 15013
(Visitor Counter : 100
صحت اور خاندانی بہبود کی وزارت
مغربی ریاستوں کے لئے دوسری کمیونٹی ہیلتھ آفیسرز  کانفرنس7-6 اکتوبر 2023 کو ناسک میں ہوگی
صحت اور خاندانی بہبودکے مرکزی وزیر مملکت جناب ایس پی سنگھ بگھیل اور ڈاکٹر بھارتی پروین پوار دوسری سی ایچ او کانفرنس کا افتتاح کریں گے
مغربی علاقوں کی ریاستوں کے لئے دوسری علاقائی کمیونٹی ہیلتھ آفیسرز  کانفرنس 6 اور 7 اکتوبر 2023 کو مہاراشٹر کے ناسک میں منعقد کی جائے گی۔ صحت اور خاندانی بہبود کی مرکزی وزیر مملکت ڈاکٹر بھارتی پروین پوار کے ساتھ صحت اور خاندانی فلاح و بہبود کے وزیر مملکت ایس پی سنگھ بگھیل دو روزہ کانفرنس کا افتتاح کریں گے۔ حصہ لینے والی ریاستیں ؍ مرکز کے زیر انتظام علاقے مہاراشٹر، گجرات،کرناٹک، گوا، دادرا اور نگر حویلی اور دمن اور دیو ہیں۔ کانفرنس میں آیوش ایچ ڈبلیو سی کے 40 سی ایچ او سمیت 200 سی ایچ او شرکت کریں گے۔ دسمبر 2022 میں پہلی علاقائی سی ایچ او کانفرنس کی کامیابی کے بعد یہ کانفرنس دوسری بار منعقد کی جا رہی ہے۔
جامع ہیلتھ کوریج حاصل کرنے کے ہندوستان کے عزم کو ملک بھر میں لوگوں کے گھروں کے قریب بڑے پیمانے پر ابتدائی طبی نگہداشت کی خدمات فراہم کرنے کے لئے ایک پلیٹ فارم کے طور پر طبی اور فلاحی مراکز کے قیام کے ذریعے یقینی بنایا گیا ہے۔ آیوشمان بھارت –طبی اور فلاحی مراکز کے قیام کا تصور ہندوستان کے بنیادی طبی نگہداشت کے نظام کی بنیاد کے طور پر کیا گیا ہے۔ آج تک 1.61لاکھ سے زیادہ ایچ ڈبلیو سی شروع ہو چکے ہیں۔
کمیونٹی ہیلتھ آفیسرز  ذیلی طبی مراکز اور فلاحی مراکز کی ریڑھ ہیں۔ کثیر جہتی کارکنوں اور آشا کارکنوں کی ٹیم کے ساتھ مل کر اہم معالجاتی، انتظامی اور عوامی صحت کے کام کرتے ہیں۔ اب تک ملک بھر میں 1.30 لاکھ سے زیادہ سی ایچ او کو ایس ایچ سی –ایچ ڈبلیو سی میں رکھا گیا ہے۔
کانفرنس درج ذیل 4 موضوعات پر مرکوز ہوگی:
1. معالجاتی اور عوامی صحت کے کام-بڑے پیمانے پر ابتدائی طبی خدمات شروع کرنا، فلاحی سرگرمیوں اور سالانہ ہیلتھ کیلینڈر کے دنوں کا اہتمام کرنا وغیرہ۔
2. انتظامی کام – ایچ ڈبلیو سی ٹیم کے ممبران کا بندوبست ، بین مدتی جائزہ، امدادی نگرانی اور انتظامی کام۔
3. کمیونٹی سے رابطہ اور آیوش کے ساتھ تال میل - جن آروگیہ سمیتی ، وی ایچ ایس این سی کے ساتھ مل کر کام کرنا، دیگر محکموں کے ساتھ تال میل اور آیوش کا اتحاد۔
4. آئی ٹی پہل – ای-سنجیونی کے توسط سے ٹیلی میڈیسن اور مسلسل نگہداشت ، ٹیلی –مانس آبھا-آئی ڈی۔
مہاراشٹر حکومت کے پرنسپل سکریٹری  جناب این نوین سونا، کمشنر طبی خدمات اور ایم ڈی این ایچ ایم جناب دھیرج کمار اور وزارت صحت و خاندانی بہبود، وزارت آیوش، نیشنل ہیلتھ سسٹم رسورس سنٹر کے دیگر سینئر عہدیدار بھی کانفرنس میں شرکت کریں گے۔
ورکشاپ ڈیڑھ دن  تک منعقد کی جائے گی۔ اس میں وسیع پیمانے پر مسلسل ابتدائی طبی نگہداشت فراہم کرنے کے نظام کو سمجھنے کے لیے ذیلی طبی مراکز کا علاقائی دورہ شامل ہوگا۔ ورکشاپ کے دوسرے دن، مغربی علاقوں کی ریاستوں کے سی ایچ او 4 پریزنٹیشن پیش کریں گے اور مشہور و معروف ماہرین ابتدائی طبی نگہداشت پر بولیں گے۔
وزیراعظم کا دفتر
وزیراعظم 21 مئی کو وارانسی کے ڈاکٹروں، پیرا میڈیکل اسٹاف اور دیگر فرنٹ لائن ہیلتھ ورکروں سے بات چیت کریں گے
نئی دہلی، 20مئی 2021/ وزیراعظم جناب نریندرمودی 21 مئی 2021 کو صبح 11 بجے ویڈیو کانفرنسنگ کے ذریعہ وارانسی کے ڈاکٹروں ، پیرا میڈیکل اور دیگر فرنٹ لائن ہیلتھ ورکروں سے بات چیت کریں گے۔
وزیراعظم، پنڈت راجن مشرا کووڈ اسپتال، جو حال ہی میں ڈی آر ڈی او اور بھارتی فوج کی مشترکہ کوششوں کے ذریعہ شروع کیا گیا تھا، سمیت ورانسی کے متعدد کووڈ اسپتالوں کے کا م کا جائزہ لیں گے۔ وہ ضلع میں غیر کووڈ اسپتالوں کے کام کا بھی جائزہ لیں گے۔
وزیراعظم وارانسی میں کووڈ کی دوسری لہر سے نمٹنے کے لئے جاری کوششوں اور مستقبل کی تیاریوں پر بھی تبادلہ خیال کریں گے۔
ش ح۔ ش ت۔ج
Uno-4684
(
وزارت آیوش
آیوش کے وزیر مملکت نے آج کولکاتہ میں ہومیوپیتھی پر کانفرنس کا افتتاح کیا
آیوش نیز خواتین اوربچوں کی بہبود کے مرکزی وزیر مملکت ڈاکٹر مہندر بھائی منج پارا نے آج کولکاتہ میں ‘‘سروجن سوستھ’’ کو حاصل کرنے کےمقصد کے ساتھ ہومیوپیتھی پر کانفرنس کا افتتاح کیا۔
یہ کانفرنس سینٹرل کونسل فار ریسرچ ان ہومیوپیتھی کی طرف سے ڈاکٹر انجلی چٹرجی ریجنل ریسرچ انسٹی ٹیوٹ فار ہومیوپیتھی کے ذریعے مشرقی زون کی تقریب کے طور پر منعقد کی گئی تھی، تاکہ ہومیوپیتھی کو اس مرحلے تک لے جایا جا سکے جہاں یہ مریضوں کے علاج، تندرستی، صحت کو فروغ دینے اور بیماریوں کی روک تھام ۔‘‘سروجن سوستھ’’ کے ذریعہ مقرر کردہ ہدف کے لیے بنیادی انتخاب بن جائے۔
ہومیوپیتھی کا عالمی دن 10 اپریل کو ڈاکٹر سیموئل ہانیمن کے یوم پیدائش کے موقع پر منایا جاتا ہے۔ اس سال ہومیو پیتھی کے عالمی دن کے موقع پر ایک دن یا ایک مقام پر نہیں بلکہ ملک بھر کے چاروں زون میں تقریبات منعقد کرنے کا فیصلہ کیا گیا ہے۔
کانفرنس کا افتتاح کرتے ہوئے ڈاکٹر منج پارا نے ہومیوپیتھی کے طبی اثرات اور تحقیق میں کی جانے والی کاوشوں کو سراہا۔ انہوں نے کہا کہ آیوش کے تمام نظام میں زبردست ترقی ہو رہی ہے۔ انہوں نے مزید بتایا کہ آیوش کی وزارت بنیادی ڈھانچے کی ترقی، انسانی وسائل کی ترقی، ادویات کی ترقی کو فروغ دے رہی ہے اور تحقیق اور بہترین طورطریقوں پر مبنی آیوش کے وسائل پیدا کر رہی ہے۔
وزیر موصوف نے یہ بھی کہا کہ اب وقت آگیا ہے کہ ہومیوپیتھی کے حق میں کلینکل اور تحقیقی شواہد کو اکٹھا کرکے دنیا کے سامنے پیش کیا جائے۔
مغربی بنگال ہندوستان میں ہومیوپیتھی کی راجدھانی ہے، جہاں سے یہ نظام پروان چڑھا اور ملک کے تمام حصوں میں پھیل گیا۔
اس بات کو یقینی بنانے کے پختہ عزم کے ساتھ کہ تمام علاج اور طریقہ کار اعلیٰ معیار، ثبوت پر مبنی پیرامیٹرز پر مبنی ہوں، یہ کوشش ہندوستان کے لیے ہومیو پیتھک تعلیم، پریکٹس اور تحقیق میں عالمی قیادت حاصل کرنے کی راہ ہموار کرتی ہے۔
وزیراعظم کا دفتر
وزیر اعظم نے ہندوستان کو علم کا مرکز بنانے میں این ای پی کے کردار کو تسلیم کیا
وزیر اعظم کے دفتر نے قومی تعلیمی پالیسی کی تیسری سالگرہ کے موقع پر مرکزی وزیر برائے تعلیم، ہنرمندی کی ترقی اورانٹر پرینیورشپ ، جناب دھرمیندر پردھان کے تحریر کردہ ایک مضمون بعنوان "ایک بار پھر، علم کا مرکز" کو شیئر کیا ہے۔
وزیر اعظم کے دفتر نے ٹویٹ کیا؛
"قومی تعلیمی پالیسی کی تیسری سالگرہ پر، مرکزی وزیر برائے تعلیم، جناب @dpradhanbjp لکھتے ہیں کہ پالیسی کس طرح ہندوستان کو ابھرتی ہوئی ٹیکنالوجیوں کا مرکز بنانے کے لیے تیار ہے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
7712
(
امور صارفین، خوراک اور عوامی تقسیم کی وزارت
ایف سی آئی نے لاک ڈاؤن کے 20 دنوں کے دوران ایک ہزار ٹرین بھرا ہوا سامان پہنچایا ہے
نئی دہلی،13,- اپریل 2020/ فوڈ کارپوریشن آف انڈیا  نے 24 مارچ 2020 سے لاک ڈاؤن کے دوران ایک ہزار سے زیادہ ٹرین بھرا سامان لے جاکر جن میں تقریباً تین ملین میٹرک ٹن  اناج شامل تھا، اپنی جگہ پہنچاکر ایک نمایاں کارنامہ انجام دیا ہے۔ اس نے اسی مدت کے دوران ملک کی مختلف ریاستوں میں تقریباً 950 ریکس  سامان کی اترائی بھی کی ہے۔ اوسطاً ایف سی آئی لاک ڈاؤن کے آغاز سے اب تک روزانہ تقریباً تین لاکھ میٹرک ٹن  لادنے اتارنے کا کام انجام دےرہی ہے جو کہ اس کے معمول کے اوسط سے دو گنا ہے۔
ایف سی آئی نے ملک گیر لاک ڈاؤن کے بعد سے ریاستی حکومتوں کو تقریباً 5.9 ایم ایم ٹی غذائی اناج مختلف اسکیموں کے تحت پہنچایا ہے۔ ان میں پی ایم غریب کلیان انّ یوجنا  کے تحت تقریباً دو ایم ایم ٹی اناج بھی شامل ہے۔ جس کا یومیہ اوسط 2.95 لاکھ ایم ٹی ہوتا ہے۔ ایف سی آئی کی پوری ورک فورس ملک کے ہر حصہ میں جن میں انڈومان نکو بار ، لکش دیپ ، لیہہ اور اروناچل پردیش کے دور دراز کے علاقے بھی شامل ہیں، ہفتے کے ساتوں دنوں میں 24 گھنٹے کام کررہی ہے اور اس بات کو یقینی بنا رہی ہے کہ ٹرانسپورٹ کی مشترکہ کارروائیاں چلائی جائیں اور تقریباً 6 لاکھ میٹر ک ٹن  اناج یومیہ بغیر کسی رکاوٹ کے پہنچایا جائے۔ این ایف ایس اے کو معمول کا اسٹاک اور اضافہ شدہ ضرورت کےمطابق اناج پہنچانے کے ساتھ ایف سی آئی اس بات کو بھی یقینی بنا رہی ہے کہ غیر سرکاری تنظیموں اور فلاحی تنظیموں کو اسٹاک فراہم کئے جائیں۔ یہ غیر سرکاری تنظیمیں اور فلاحی تنظیمیں کووڈ-19 کی وبا کی وجہ سے خوراک کی قلت کا سامنا کرنے والے لوگوں کے لئے رعایتی دروں پر راحتی سامان مہیا کرارہی ہیں۔
کامرس اور صنعت کی وزارتہ
بھارت - برطانیہ آزاد تجارتی معاہدہ  کے لئے بھارت اور برطانیہ کے درمیان دوسرے دور کے مذاکرات مکمل
نئی دہلی:25؍مارچ 2022۔ 17 مارچ 2022 بروز جمعرات، بھارت – برطانیہ آزاد تجارتی معاہدہ  کے لئے بھارت اور برطانیہ کے درمیان دوسرے دور کی بات چیت مکمل ہوگئی۔
بھارتی اہلکاروں پر مشتمل ایک وفد نے لندن میں تکنیکی بات چیت کی۔ یہ بات چیت ہائی برڈ طریقہ کار کے ذریعے ہوئی، جس میں کچھ مذاکرات کار برطانیہ میں بات چیت کے لئے مخصوص ایک مرکز میں موجود تھے، جبکہ دیگر مذاکرات کاروں نے ورچوئل طریقے سے شرکت کی۔
مذاکرات کے اس دور کے لئے معاہدے کے مسودے کا متن مشترک کیا گیا تھا اور اس معاہدے کا حصہ بننے والے زیادہ تر ابواب پر تبادلہ خیال کیا گیا۔ دونوں جانب کے تکنیکی ماہرین اکٹھا ہوئے اور 26 پالیسی جاتی شعبوں کے تعلق سے 64 الگ الگ سیشنز میں تبادلہ خیال کیا۔
تیسرے دور کی بات چیت بھارت کی میزبانی میں اپریل 2022 میں ہونی ہے۔
۔۔۔۔۔۔۔۔۔۔۔۔۔۔۔۔۔
ش ح۔ م م ۔ م ر
Urdu No. 3196
(Visitor Counter : 99
صحت اور خاندانی بہبود کی وزارت
ریاستوں / مرکز کے زیر انتظام علاقوں میں کووِڈ۔19 ٹیکوں کی دستیابی سے متعلق تازہ ترین صورتحال
ریاستوں/مرکز کے زیر انتظام علاقوں کو 116 کروڑ سے زائد ٹیکوں کی خوراکیں فراہم کرائی گئیں
ریاستوں کے پاس ابھی بھی 15.2 کروڑ سے زائد بقیہ اور غیر استعمال شدہ ٹیکے کی خوراکیں موجود ہیں
نئی دہلی، 04 نومبر 2021:
مرکزی حکومت ملک بھر میں کووِڈ۔19 ٹیکہ کاری کے دائرہ کار میں اضافہ کرنے اور اس کی رفتار میں اضافہ کے لیے پابند عہد ہے۔ کووِڈ ۔19 ٹیکہ کاری مہم کی وسعت کے نئے مرحلے کا آغاز 21 جون 2021 کو ہوا۔ٹیکوں کی وافر مقدار میں دستیابی، ریاستوں اور مرکز کے زیر انتظام علاقوں میں ٹیکوں کی دستیابی کی پیشگی معلومات تاکہ ان کے ذریعہ بہتر منصوبہ بندی کی جاسکے، اور ٹیکوں کی سپلائی چین کو آسان بنانے کے ذریعہ ٹیکہ کاری مہم کو آگے بڑھایا گیا ہے۔
ملک گیر ٹیکہ کاری مہم کے جزو کے طور پر، حکومت ہند ریاستوں اور مرکز کے زیر انتظام علاقوں کو بلا قیمت کووِڈ ٹیکے فراہم کراکے انہیں تعاون فراہم کرا رہی ہے۔ کووِڈ۔19 ٹیکہ کاری مہم کوتوسیع دینے کے نئے مرحلے کے تحت، مرکزی حکومت اندرونِ ملک ٹیکہ مینوفیکچرر حضرات کے ذریعہ تیار کیے جا رہے 75 فیصد ٹیکے خریدےگی اور ریاستوں اور مرکز کے زیر انتظام علاقو کو فراہم کرے گی۔
|
|
ٹیکے کی خوراکیں
|
|

|
|
فراہم کیے گئے ٹیکے
|
|
1,16,21,77,965
|
|
بقیہ ٹیکوں کی تعدا
|
|
15,20,94,556
ریاستوں / مرکز کے زیر انتظام علاقوں کو حکومت ہند  اور راست ریاستی خرید زمرے کے توسط سے اب تک 116 کروڑ سے زائد  ٹیکے کی خوراکیں فراہم کی جا چکی ہیں۔
ریاستوں / مرکز کے زیر انتظام علاقوں کے پاس ابھی بھی 15.2 کروڑ سے زائد  بقیہ اور غیر استعمال شدہ کووِڈ ٹیکے کی خوراکیں موجود ہیں۔
پی ایم ای اے سی
وزیر اعظم کی اقتصادی مشاورتی کونسل  انڈیا@ 100 کے لئےمقابلہ جاتی خاکہ جاری کرےگی
وزیر اعظم کی اقتصادی مشاورتی کونسل 30 اگست 2022 کو انڈیا@100 کے لیے مقابلہ جاتی خاکہ جاری کرے گی۔ مقابلہ جاتی خاکہ وزیر اعظم کی مشاورتی کونسل اور ڈاکٹر امیت کپور کی سربراہی والے مقابلہ جات کےلئے انسٹی ٹیوٹ اور پروفیسر مائیکل ای پورٹر اور ہاورڈ بزنس اسکول کے ڈاکٹر کرسچن کیٹلز کے درمیان ایک اشتراک پر مبنی کوشش ہے۔
یہ دستاویز ای اے سی –پی ایم کے چیئر مین ڈاکٹر وویک دیبرائے ،جی -20 کے امیتابھ کانت شیرپااور ای اے سی –پی یم کے ممبر سنجیو سانہال کے موجودگی میں جاری کی جائے گی۔پروگرام میں مسابقت کے انسٹی ٹیوٹ کے اعزازی چیئر مین ڈاکٹر امت کپور اور اسٹینفورڈ یونیورسٹی کے وزیٹنگ لیکچرار پروفیسر مائیکل ای پورٹر ،ہارورڈ بزنس اسکول کے ڈاکٹر کرسچن کیٹلز اور ڈاکٹر وویک ڈبیرائے ،امیتابھ کانت اور سنجیو سانہا کی طرف سے کلیدی اور بصیرت آمیز تبصرے شامل ہوں گے۔ ریلیز میں اسٹیک ہولڈر گروپ کے ممبروں کے پینل مباحثہ بھی ہوں گے جو اس اقدام کے ایک حصے کے طور پر تشکیل دیا گیا ہے۔ پینل میں انڈیا کنٹری آفس بی ایم جی آئی کے ڈائریکٹر ہری مینن ،گلوبل انرجی الائنس فارپیپل اینڈ پلینٹ کے چیئر مین روی ویکٹیشن ، آرتھر اینڈ تھنکر کے گورچر داس رینیو پاور ایٹ آل کے چیئر مین سمن سنہا شامل ہیں۔
مسابقتی روڈ میپ برائے انڈیا@100 پروفیسر مائیکل ای پورٹر کی جانب سے تیار کردہ فریم ورک پر مبنی ہے۔انڈیا@100 ہمارے ملک کے صد سال کی طرف جانے والے سفر کے لیے ایک خاکہ ہے ، جس میں ان اقدامات کی نشاندہی کی گئی ہے جو ہمارے ملک اور قوم کے لیے وضع کئے گئے ہیں بیان کیے گئے جو وسیع امکانات اور بڑے عزائم کو پورا کرنے کے لیے ضروری ہیں ۔ روڈ میپ 2047 تک ہندوستان کو ایک زیادہ آمدنی والا ملک بننے کی راہ کی رہنمائی کرنےاور مطلع کرنے کے لئے قائم کیا گیا ہے۔یہ ہندوستان کی معیشت کو پائیداری اور لچک کی سمت میں آگے لے جانے کے پالیسی اہداف، اصولوں اور نقطہ نظر تجویز کرتا ہے،جو سماجی ترقی اور اشتراک پر مبنی خوشحالی میں مضبوطی سے جمائے ہوئے ہے ۔ روڈ میپ ہندوستان کی موجودہ اقتصادی صوتحال اور مسابقتی فوائد کی مکمل جانچ پر مبنی ترجیحی اقدامات کا ایک مربوط ایجنڈا پیش کرتا ہے۔ آپ کی حکومت نے حالیہ برسوں میں بہت سی اصلاحات نافذ کی ہیں ، اس میں ان دونوں باتوں کی نشاندہی کی گئی ہے کہ ہندوستان کو اب کن اقدامات کو ترجیح دینے کی ضرورت ہے اور ان اقدامات کو مؤثر طریقے سے انجام دینے کے لیے اسے خود کو کس طرح منظم کرنے کی ضرورت ہے۔
دستاویز میں اس بات پر بھی زور دیا گیا ہے کہ مسابقتی نقطہ نظر کو ہندوستان کی اقتصادی اور سماجی پالیسی کے سنگ بنیاد کے طور پر کام کرنا چاہئے تاکہ ہندوستان کی ترقی کو مزید آگے بڑھایا جاسکے اور اسے طویل مدت تک برقرار رکھا جاسکے۔
ریلیز کی تقریب اندرا گاندھی نیشنل سینٹر فار دی آرٹس ، جن پتھ، نئی دہلی میں صبح 11:00 بجے ہوگی۔ یہ تقریب اخباروں کے لیے کھلی ہے اور www.YouTube.com/arthsastra پر یوٹیوب پر لائیو اسٹریم کیا جائے گا۔
ا قتصادی امور کی کابینہ کمیٹی
کابینہ نے قرض کے بوجھ سے نڈھال تھرمل پاور پروجیکٹوں کے مسئلے کو حل کرنے کےلئے اعلی اختیاراتی کمیٹی  کی مخصوص سفارشات کی جانچ کے لئے وزراء کے گروپ کی سفارشات کو منظوری دی
نئی دہلی، 7 مارچ 2019، وزیراعظم جناب نریندر مودی کی زیر صدارت اقتصادی امور سے متعلق کابینہ کمیٹی  کی میٹنگ میں قرض کے بوجھ سے نڈھال تھرمل پاور پروجیکٹوں کے مسئلے کو حل کرنے کے لئے اعلی اختیاراتی کمیٹی  کی مخصوص سفارشات کی جانچ کے لئے وزرا کے گروپ  کی سفارشات کو منظوری دے دی۔
سی سی ای اے نے جی او ایم کی جن اہم سفارشات کو منظوری دی ہے ان میں قلیل مدتی پی پی اے کے لئے کول لنکج فراہم کرنا، بجلی کی تقسیم کار کمپنیوں کے ذریعہ ادائیگی نہ کرنے کے سبب بجلی خرید معاہدہ  کے ختم ہونے کی صورت میں استعمال کے لئے موجودہ کول لنکج کی اجازت دینا، پہلے سے اعلان شدہ لنکج کے لئے نوڈل ایجنسی کے ذریعہ بڑے پیمانے پر بجلی کی خرید کرنا، مرکزی / ریاستی سطح کے بجلی پروڈیوسروں بجلی کے ایگریگیٹر کے طور پر کام کرنا، بجلی کے شعبے کے لئے اسپیشل فارورڈ ای ۔نیلامی کے لئے کوئلے کی مقدار میں اضافہ کرنا، ایک طے شدہ وقفے پر کول لنکج کی نیلامی کرنا، کوئلے کی کم سپلائی کا لیپس  نہ ہونا۔ اے سی کیو کا تعین ، کارکردگی کی بنیاد پر کرنا، لیٹ پیمنٹ سر چارج یعنی ایل پی ایس کی ادائیگی لازمی بنانا، پی پی اے/ ایف ایس اے/ ایل ٹی او اے، این سی ایل ٹی کے بعد کے منظر نامے کا رد نہ ہونا اور سی او ڈی پر عمل نہ ہونے کے سبب پی پی اے کا رد نہ ہونا شامل ہیں۔ ان سفارشات کے نفاذ کے ساتھ ہی تھرمل پاور شعبے کو متاثر کرنے والے بہت سے مسائل کا حل نکل آنے کا امکان ہے۔
پس منظر:
حکومت ہند نے قرض کے بوجھ سے نڈھال تھرمل پاور پروجیکٹوں کے مسئلے کو حل کرنے کے لئے کابینہ سکریٹری کی صدارت میں اعلی اختیاراتی کمیٹی  تشکیل دی تھی۔ اس کمیٹی نےتھرمل پاور شعبے کے قرض کے بوجھ کو دور کرنے کے لئے سفارشات کی تھیں اور اپنی رپورٹ 18 نومبر کو سونپ دی تھی۔ ایچ ایل ای سی کی رپورٹ وزارت توانائی ویب سائٹ پر دستیاب ہے۔ اس کے بعد حکومت نے ایچ ایل ای سی کی مخصوص سفارشات کی جانچ کے لئے وزرا کا گروپ  تشکیل دیا تھا اور اس کے بعد اس کے تبصروں  کو کابینہ کے زیر غور بھیج دیا تھا۔ اس کے بعد جی او ایم نے ایچ ایل ای سی کی زیادہ تر سفارشات کو مان لئے جانے کی سفارش کی تھی۔
۔۔۔۔۔۔۔۔۔۔۔
م ن۔م م ۔ن ا۔
U- 1464
(Visitor Counter : 49
وزیراعظم کا دفتر
وزیراعظم نے مہاتما گاندھی کو ان کے یوم پیدائش کے موقع پر خراج عقیدت پیش کیا
وزیراعظم جناب نریندر مودی نے مہاتما گاندھی کو ان کے یوم پیدائش کے موقع پر خراج عقیدت پیش کیا ہے۔
ایک ٹوئٹ میں وزیراعظم نے کہا:
’’بابائے قوم مہاتما گاندھی کو ان کے یوم پیدائش کےموقع پر دلی خراج عقیدت۔ لائق صدر احترام باپو کی زندگی اور اصول ملک کی ہر نسل کو فرض کی راہ پر چلنے کے لئے تحریک دیتے رہیں گے۔
گاندھی جینتی کے موقع پر میں باپو کو نمن کرتا ہوں۔ ان کے شاندار اصول دنیا بھر میں قابل موزوں ہیں اور لاکھوں لوگوں کو تقویت دیتے ہیں‘‘۔
۔۔۔۔۔۔۔۔۔۔۔
ش ح۔ا گ۔ن ا۔

U- 96122
(
وزارت خزانہ
دہلی کسٹمز نے بیرون ملک بھیجے جا رہے 1.56 کروڑ روپے کی مالیت کے غیر اعلانیہ ہیرے کو ضبط کیا
نئی دہلی۔ 17 دسمبر دہلی کسٹمز نے 16 دسمبر 2021 کو ہندوستان سے باہر بھیجے جارہے ہیروں کی ایک کھیپ ضبط کی جس کا وزن 1,082 کیرٹ تھا۔ ایئر کارگو ایکسپورٹ کمشنریٹ، دہلی کے افسران نے شک کی بنیاد پر 5000 روپے کی مالیت کے ایک کھیپ کی جانچ کی، جسے 'پلاسٹک ہاٹ فکس' قرار دیا گیا تھا۔
جانچ پڑتال پر، کٹے اور تراشے ہوئے اور پالش کیے گئے ہیروں کے پاؤچ پر مشتمل ایک پیکٹ کو ‘پلاسٹک ہاٹ فکس’ کے پیکٹوں میں نہایت چالاکی سے چھپا ہوا پایا گیا تھا۔ پتہ لگانے سے بچنے کے لیے ہیروں کے پیکٹ پر ہاٹ فکس بھی چسپاں کیا گیا تھا۔ ضبط کیے گئے ہیروں کی قیمت 1.56 کروڑ روپے ہے۔ مذکورہ کھیپ ہانگ کانگ بھیجی جا رہی تھی۔ ایئر کارگو کے ذریعہ پارسل میں چھپا کر ہیروں کو ملک سے باہر بھیجنے کا ایک انوکھا معاملہ معلوم پڑتا ہے۔ یہ حالیہ دنوں میں دہلی کے ایئر کارگو ایکسپورٹ میں پالش کیے گئے ہیرے کی سب سے بڑی برآمدگی میں سے ایک ہے۔ مزید تفتیش جاری ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-14465
(Visitor Counter : 103
شہری ہوابازی کی وزارت
اڑان اسکیم کے تحت بیلگام- سورت- کشن گڑھ روٹ پر پہلی پرواز کو ہری جھنڈی دیکر روانہ کیا گیا
نئی دہلی:21دسمبر، 2020:حکومت ہند کی آر سی ایس-اڑان کے تحت بیلگام  سے سورت  سے کشن گڑھ  تک جانے والی پہلی پرواز کو آج ہری جھنڈی دیکر روانہ کیا گیا۔ اس روٹ پر پروازوں کے افتتاح کے موقع پر شہری ہوابازی کی وزارت اور ایئرپورٹ اتھارٹی آف انڈیا  کے افسران موجود تھے۔ سورت-کشن گڑھ- بیلگام روٹ پر فلائٹ آپریشن کا آغاز اڑان کے تحت ملک کے ٹائر -2 اور ٹائر-3 شہروں تک میٹرو کے ساتھ فضائی کنیکٹیویٹی فراہم کرنے کے حکومت کے مقصد سے ہم آہنگ ہے۔ اڑان اسکیم کے تحت 300 سے زائد روٹوں کو کام میں لایا گیا ہے اور اس ہری جھنڈی سے اسکیم کےتحت 303ویں روٹ کا افتتاح ہوا ہے۔
غیرفضائی رابطہ والے علاقوں کو جوڑنے کی اپنی مستقل کوشش کے تحت اسٹار ایئر کو گزشتہ سال اڑان 3 بولی لگانے کے عمل کے دوران بیلگام-سورت- کشن گڑھ روٹ دیا گیا تھا۔ عام لوگوں کیلئے کرائے کو سستا اور قابل رسائی رکھنے کیلئے ایئرلائنز کو اڑان اسکیم کے تحت وائبلیٹی گیپ فنڈنگ فراہم کی جارہی ہے۔ ایئرلائن اس روٹ پر ہفتے میں تین مرتبہ پروازیں چلائے گی اور 50سیٹوں والا اِن بریئر-145 ایئرکرافٹ تعینات کریگی۔ یہ روٹ ایئرلائن کے ذریعے 20ویں اڑان روٹ کا آغاز ہے۔
اس روٹ پر ہوائی رابطہ مقامی افراد کے سب سے زیادہ منتظر مطالبات میں سے تھا۔ کشن گڑھ میں لوگ اکثر مشہور 9 پلانیٹس ٹمپل، اجمیر شریف درگاہ، پشکر لیک، پھول محل پیلیس، روپان گڑھ قلعہ،وغیرہ کو دیکھنے جاتے ہیں۔ مزید برآں یہ شہر ہندوستان کے ماربل سیٹی کے نام سے بھی جانا جاتا ہے اور سرخ مرچوں کا یہ ایک بڑا بازار بھی ہے۔ ابھی تک بیلگام سے کشن گڑھ تک براہ راست نقل وحمل دستیاب نہیں تھا۔ مسافر آگرہ تک ٹرین لینے پر مجبور تھے اور کشن گڑھ پہنچنے کیلئے انہیں بس کا سہارا لینا پڑتا تھا۔ اسی طرح سڑک کے راستے پورے سفر کیلئے 25 گھنٹے لگتے تھے۔ اب لوگ یہاں کا سفر آسانی کے ساتھ کرسکتے ہیں اور 3 گھنٹہ دس منٹ کی پرواز کا انتخاب کرکے آسانی سے اُڑ کر پہنچ سکتے ہیں۔ بیلگام اور کشن گڑھ کے درمیان کثرت سے سفر کرنے والے لوگوں کے وقت، پیسے اور توانائی کی بچت کے علاوہ اس روٹ پر باقاعدہ فلائٹ آپریشن کا آغاز پورے خطے کی تجارت اور سیاحت کیلئے کلیدی محرک ثابت ہوگا۔ اسی طرح سلک سیٹی اور ہیروں کے شہر، سورت کے باشندوں کو بھی ماربل سیٹی پہنچنے میں ٹرین اور روڈ کے ذریعے لمبا سفر کرنا پڑتا تھا۔ پورے سفر کی تکمیل میں انہیں 50 گھنٹے لگتے تھے، اب مسافر کشن گڑھ محض 80 منٹ کے وقت میں فلائٹ کے ذریعے پہنچ سکتے ہیں۔
پرواز کا شیڈول درج ذیل:
|
|
فلائٹ نمبر
|
|
سیکٹر
|
|
|
|
روانگی
|
|
آمد
|
|
فری کوئنسی
|
|
نافذ العمل ہونے کی تاریخ
|
|
OG-141
|
|
بیلگام- سورت
|
|
|
|
12:00
|
|
13:20
|
|
پیر، بدھ، جمعہ
|
|
21 دسمبر سے
|
|
OG-143
|
|
سورت۔ کشن گڑھ
|
|
|
|
13:50
|
|
15:10
|
|
پیر، بدھ، جمعہ
|
|
21 دسمبر سے
|
|
OG-144
|
|
کشن گڑھ- سورت
|
|
|
|
15:40
|
|
17:00
|
|
پیر، بدھ، جمعہ
|
|
21 دسمبر سے
|
|
OG-142
|
|
سورت۔ بیلگام
|
|
|
|
17:30
|
|
18:50
|
|
پیر، بدھ، جمعہ
|
|
21 دسمبر سے